Saperang teknik pambedhahan manawa digunakake yèn tata laksana konservatif lan prosedur prasaja gagal.[11] kabèh cara pangobatan liwat oprasi gegayutan karo sawetara drajat komplikasi kalebu pendarahan, infeksi, striktur ani, lan retensi urin, amarga cedhaking let dubur menyang sarap sing ngisi kandhung kemih.[3] Menawa bisa uga ana risiko sepele awujud inkontinensia fekal utawa ora bisa ngampet bebuwang, utamane sing cuwer,[4][19] sing angkane dilapurake wiwit saka 0% nganti 28%.[20] Kahanan liya sing bisa tuwuh sawise wasir diangkat ya iku ectropion mukosa (kerep-kerepe dibarengi karo stenosis dubur).[21] Kahanan iki bisa dititeni saka metune mukosa/barang yiyid saka dubur, kahanan sing luwih entheng tinimbang prolaps rektum.[21]